laion/Wikipedia-Exotic huggingface dataset:
ჰერკულესი (1997 წლის ფილმი)

ჰერკულესი (ინგლ. Hercules) — Walt Disney Feature Animation-ის 1997 წლის ანიმაციური ფილმი. მისი დისტრიბუტორი იყო Buena Vista Pictures Distribution. ეს არის დისნეის რიგით 35-ე სრულმეტრაჟიანი ანიმაციური ფილმი. იგი მუსიკალურია და ეფუძნება ბერძნული მითოლოგიის გმირის, ჰერაკლეს (ცნობილს რომაული სახელით „ჰერკულესი“), ზევსის ძის შესახებ ლეგენდებს. დისნეის ანიმაციური ფილმების ისტორიის ფარგლებში ჰერკულესი იყო პირველი, რომელშიც პერსონაჟის სახით აფრო-ამერიკელი ქალი გამოჩნდა. ფილმის შექმნა დაიწყო 1992 წელს. ჰერაკლეს ლეგენდების ადაპტირების მონახაზი წარადგინა ანიმატორმა ჯო ჰეიდარმა. ამასობაში, რეჟისორები, რონ კლემენტსი და ჯონ მასკერი „განძის პლანეტის“ ადრეული პროექტის ახალ ვერსიაზე მუშაობდნენ (მას შემდეგ, რაც მათ მიერ გადაღებულმა „ალადინმა“ კრიტიკოსების აღიარება და კომერციული წარმატება მოუპოვა). 1993 წელს განძის პლანეტა შეაჩერეს და იმავე წელს ორივე ჰერკულესს შეუერთდა. ჰეიდარის გამოუყენებელი იდეის შემდეგ, მათ შეისწავლეს ბერძნული მითოლოგიის ვარიაციები და უარი თქვეს ზევსის მრუშობის ასახვაზე. სხვადასხვა ცვლილების შემდეგ საბოლოო სცენარის პირველი მონახაზი ჰოლივუდის კლასიკური პერიოდის, კერძოდ — ექსცენტრული კომედიების გავლენით აიწყო. სცენარის შესამოკლებაზე მუშაობდნენ დონალდ მაკენერი, ბობ შოუ და ირენ მექი. ბრიტანელი კარიკატურისტი და ანიმატორი ჯერალდ სკარფი დამდგმელი მხატვარი იყო. მან პერსონაჟების 700-ზე მეტი დიზაინი შექმნა. ფონების დიზაინზე გავლენა მოახდინა საბერძნეთსა და თურქეთში მოგზაურობამ. ანიმაციის ძირითადი სცენები შეიქმნა კალიფორნიასა პარიზში. რამდენიმე სცენაში კომპიუტერული ანიმაცია გამოიყენეს, ძირითადად — ჰიდრასთან ბრძოლაზე მუშაობისას. ჰერკულესი გამოვიდა 1997 წლის 27 ივნისს და მიიღო კინომიმომხილველთა დადებითი შეფასებები - განსაკუთრებით, ჯეიმზ ვუდსის მიერ გახმოვანებული ჰადესის გამო. მიუხედავად ძირითადად აღფრთოვანებული შეფასებებისა, კინოთეატრებში მისი კომერციული წარმატება წინა ნამუშევრებთან შედარებით უფრო მცირე იყო და მსოფლიო შემოსავალმა 252.7 მილიონი აშშ დოლარი შეადგინა. მას მოჰყვა პირდაპირ ვიდეოზე გამოცემული „ჰერკულესი: ნულიდან გმირამდე“, რომელიც იყო ანიმაციური სერიალის წინამორბედი. ორივე ასახავდა გმირის თავგადასავლებს იმ პერიოდში, როდესაც იგი პრომეთეს აკადემიის მოსწავლე იყო. ოფიციალური საიტი „ჰერკულესი“ — Allmovie-ზე „ჰერკულესი“ — კინოფილმების ინტერნეტ-მონაცემთა ბაზა (ინგლისური) „ჰერკულესი“ — Rotten Tomatoes „ჰერკულესი“ — ანიმაციური ფილმების მონაცემთა დიდ ბაზაში „ჰერკულესი“ — Box Office Mojo-ზე ↑ Hercules. British Board of Film Classification. ციტირების თარიღი: July 21, 2015. ↑ 2.0 2.1 2.2 Hercules (1997). Box Office Mojo. ციტირების თარიღი: February 3, 2008. ↑ Hercules (1997). Rotten Tomatoes. ციტირების თარიღი: September 25, 2008.
მულანი (1998 წლის ფილმი)

მულანი (ინგლ. Mulan) — Walt Disney Feature Animation-ის 1998 წლის ანიმაციური ფილმი. მისი დისტრიბუტორი იყო Buena Vista Pictures. ეს არის დისნეის რიგით 36-ე სრულმეტრაჟიანი ანიმაციური ფილმი. ფილმი ეფუძნება ჰუა მულანის ჩინურ ლეგენდას. ფილმის რეჟისორები არიან ტონი ბენკროფტი და ბარი კუკი, ხოლო სცენარის — რიტა სიაო, ფილიპ ლაზებნიკი, კრის სანდერსი, იუჯინია ბოსტუიკ-ზინგერი და რეიმონდ ზინგერი. ინგლისურ ვერსიაში პერსონაჟებს ახმოვანებენ მინგ-ნა ვენი, ედი მერფი, მიგელ ფერერი და ბ. დ. ვონგი, ხოლო ჩინურში ჯეკი ჩანი ახმოვანებს მეთაურ ლი შანგს. სიუჟეტის მიხედვით, ჩინეთს იმპყრობენ ჰუნები და იმპერატორი საერთო მობილიზაციას აცხადებს - ყოველმა ოჯახმა ჯარს უნდა შესწიროს ერთი მამაკაცი. გოგონა მულანი ფარულად მიდის ჯარში, გადაცმული მამაკაცად. მიუხედავად იმისა, რომ მისი საიდუმლო საჯარო ხდება, სწორედ მულანი თამაშობს გადამწყვეტ როლს მტრის გეგმების ჩაშლაში. გამოსული დისნეის რენესანსის პერიოდში, მულანი არის პირველი სამი ფილმიდან, რომელიც Disney-MGM Studios-ში, ორლანდოში შეიქმნა. მასზე მუშაობა 1994 წელს დაიწყეს, როდესაც ჩინეთში ჩავიდა რამდენიმე ხელმძღვანელი მხატვარი, რათა მიეღო შთაგონებები. კრიტიკოსებმა და მაყურებლებმა მულანი დადებითად მიიღეს. მისმა შემოსავალმა მსოფლიო მასშტაბით 304 მილიონი აშშ დოლარი შეადგინა, ფილმს მოუტანა ნომინაციები ოქროს გლობუსზე და ოსკარზე, აგრეთვე რამდენიმე „ენის“ ჯილდო (მათ შორის — საუკეთესო სრულმეტრაჟიანი ანიმაციური ფილმის კატეგორიაში). 2004 წელს პირდაპირ ვიდეოზე გამოვიდა მისი გაგრძელება, „მულანი II“. მულანის მხატვრული ფილმის სახით ადაპტირებული ვერსია გამოვიდა 2018 წლის 2 ნოემბერს, აშშ-ში. ოფიციალური საიტი „მულანი“ — კინოფილმების ინტერნეტ-მონაცემთა ბაზა (ინგლისური) „მულანი“ — Allmovie-ზე „მულანი“ — Rotten Tomatoes „მულანი“ — ანიმაციური ფილმების მონაცემთა დიდ ბაზაში ↑ Mulan. The-Numbers. Nash Information Services. ციტირების თარიღი: May 14, 2012. ↑ Box Office Report for Mulan. Box Office Mojo. ციტირების თარიღი: August 11, 2007.
ტარზანი (1999 წლის ფილმი)

ტარზანი (ინგლ. Tarzan) — Walt Disney Feature Animation-ის 1999 წლის ანიმაციური ფილმი. მისი დისტრიბუტორი იყო Buena Vista Pictures Distribution. ეს არის დისნეის რიგით 37-ე სრულმეტრაჟიანი ანიმაციური ფილმი. ფილმი ეფუძნება ედგარ რაის ბეროუზის ნაწარმოებს, რომელთა მთავარი პერსონაჟია მაიმუნებთან ერთად აღზრდილი მამაკაცი, ტარზანი. რეჟისორები არიან კრის ბაკი და კევინ ლიმა, ხოლო სცენარის ავტორები — ტებ მერფი, ბობ ცუდიკერი და ნონი უაიტი. ტარზანის პერსონაჟებს ახმოვანებენ ტონი გოლდუინი, მინი დრაივერი, გლენ კლოუზი, როზი ო'დონელი, ლენს ჰენრიკსენი, უეინ ნაიტი და ნაიჯელ ჰოუთორნი. ტარზანის წარმოება დაიწყო 1995 წელს, როდესაც კევინ ლიმა რეჟისორად დანიშნეს. მას იმავე წელს კრის ბაკი შეუერთდა. ბობ ცუდიკერი, ნონი უაიტი და დეივ რეინოლდსი პროექტს შეუერთდნენ ტებ მერფის მიერ მომზადებული სცენარის პირველი ვერსიის შემდეგ და მასში იუმორის ელემენტები შეიტანეს. ფილ კოლინზი მუშაობდა ფილმის საუნტრეკის ნაწილზე, ხოლო ძირითად მუსიკას კომპოზიტორი მარკ მანჩინა წერდა. გარდა ამისა, გუნდი მუშაობდა უგანდაში და კენიაში, სადაც სწავლობდა გორილების მოძრაობებს და ქცევას. ანიმაციის ძირითადი ნაწილი შესრულდა კალიფორნიაში, ორლანდოში და პარიზში, Deep Canvas-იც, რომელიც შემქმნელებს სამგანზომილებიანი ფონების შემუშავების საშუალებას აძლევდა. ტარზანი კრიტიკოსებმა დადებითად შეაფასეს, აღნიშნავს რა ანიმაციური ნაწილი და მუსიკა. 130 მილიონი დოლარის ბიუჯეტით (რომელიც იმ დროისთვის დისნეის ყველაზე ძვირადღირებულ ნამუშევრად ითვლებოდა), მან შემქმნელებს 448.2 მილიონი დოლარი მოუტანა და იქცა 1999 წლის რიგით მეხუთე ყველაზე შემოსავლიან ფილმად. პოკაჰონტასის ეს აგრეთვე იყო დისნეის პირველი ფილმი, რომლის დებიუტი აშშ-ის კინოგაქირავებაში პირველი ადგილით შედგა. ფილმის წარმატება მოჰყვა ბროდვეის მიუზიკლი, ტელესერიალი „ტარზანის ლეგენდა“ და ორი ანიმაციური ფილმი, რომელიც პირდაპირ ვიდეოზე გამოუშვეს - „ტარზანი და ჯეინი“ და „ტარზანი II“ მთავარი სტატია: ტარზანი (1999 წლის საუნდტრეკი). ოფიციალური საიტი „ტარზანი“ — კინოფილმების ინტერნეტ-მონაცემთა ბაზა (ინგლისური) „ტარზანი“ — Allmovie-ზე „ტარზანი“ — Box Office Mojo-ზე „ტარზანი“ — Rotten Tomatoes ↑ Tarzan. British Board of Film Classification. დაარქივებულია ორიგინალიდან — აპრილი 7, 2016. ციტირების თარიღი: January 30, 2015. ↑ 2.0 2.1 Tarzan (1999). Box Office Mojo. ციტირების თარიღი: November 11, 2011. ↑ Fulton, Rick. (September 17, 1999) Back to Basics: Disney Finally Makes the Ape Man the Kind. The Daily Record. TheFreeLibrary.com. ციტირების თარიღი: November 8, 2015.
ლა-პამპის პროვინცია

ლა-პამპა (ესპ. Provincia de La Pampa) – არგენტინის პროვინცია, მდებარეობს ქვეყნის ცენტრალურ ნაწილში. ადმინისტრაციული ცენტრი – სანტა-როსა. პროვინციის მოსახლეობა – 299 294 კაცი (2001). ფართობი – 143 440 კმ². პროვინცია მოიცავს 22 დეპარტამენტსა და 80 მუნიციპალიტეტს. არგენტინის პროვინციები ოფიციალური საიტი დაარქივებული 2006-08-08 საიტზე Wayback Machine. (ესპანური) პროვინციის ტურისტული ოფისი დაარქივებული 2005-07-25 საიტზე Wayback Machine. (ესპანური) ლა-პამპის ეროვნული უნივერსიტეტი (ესპანური) REGION Guide to La Pampa (ესპანური)(ინგლისური) Map of La Pampa and its Departamentos (out of date) დაარქივებული 2006-06-10 საიტზე Wayback Machine. ↑ https://www.lapampa.gob.ar/historia.html ↑ https://data.iana.org/time-zones/tzdb-2021e/southamerica
30 მარტი

30 მარტი — გრიგორიანული კალენდრის 89–ე დღე (ნაკიან წლებში - 90–ე დღე). წლის ბოლომდე დარჩენილია 276 დღე. 1822 : ფლორიდის ტერიტორია შეიქმნა აშშ-ში. 1842 : ოპერაციის დროს ანესთეზია პირველად დოქტორმა ქროუფორდ ლონგმა გამოიყენა. 1858 : ჰაიმენ ლიპმენი აპატენტებს ფანქარს ბოლოში მიმაგრებული საშლელით. 1867 : ამერკის სახელმწიფო მდივნმა, უილიამ სუიორდმა, ალასკა 7.2 მილიონად დოლარად შეიძინა (2 ცენტი/აკრზე). 1909 : გაიხსნა კუინზბორის ხიდი, რომელმაც კუინზი და მანჰეტენი დააკავშირა. 1949 : დემონსტრაცია იწყება აუსტურვოლურის მოედანზე რეიკიავიკში, ისლანდიის ნატოში შესვლის გამო. 2006 : მარკუს პონტესი პირველი კოსმოსში გაშვებული ბრაზილიელი ასტრონავტი გახდა. 2008 : ფრანგი არქიტექტორი ჟან ნუველი წლის პრიცკერის პრემიით დაჯილდოვდა. 2010 : ორ, 3.5 TeV პროტონთა ნაკადს შორის დაჯახებამ CERN-ის დიდ ადრონულ კოლაიდერში, მსოფლიო რეკორდი დაამყარა ზეენერგეტიკულ ნაწილაკთა აჩქარების ცდებს შორის. 2019 : სლოვაკეთის პრეზიდენტად ზუზანა ჩაპუტოვა აირჩიეს, იგი ქვეყნის ისტორიაში პირველი ქალი პრეზიდენტია. 1432: მეჰმედ II — ოსმალეთის იმპერიის სულთანი 1451–1481 წლებში,კონსტანტინოპოლის დამპყრობელი. 1746 : გოია, ფრანსისკო — ესპანელი ფერმწერი, გრავიორი. 1844 : ვერლენი, პოლ — ფრანგი სიმბოლისტი პოეტი. 1853 : ვან გოგი, ვინსენტ — ჰოლანდიელი მხატვარი (გ.1890) 1892: მილხი, ერჰარდ — გერმანელი სამხედრო მოღვაწე 1896 : გუდიაშვილი, ლადო — ქართველი ფერმწერი და გრაფიკოსი. 1914 : ალექსიშვილი, ოთარ — ქართველი რეჟისორი 1937 : ბიტი, უორენ — ოსკარის მფლობელი ამერიკელი მსახიობი და რეჟისორი. 1945 : კლეპტონი, ერიკ — გიტარისტი და მუსიკოსი. 1968 : დიონი, სელინ — კანადელი მომღერალი. 1876 : ანტუან ჟერომ ბალარი — ფრანგი ქიმიკოსი 1912 : კარლ მეი — გერმანელი მწერალი მართლმადიდებელი ეკლესია აღნიშნავს შემდეგი წმინდანების ხსენების დღეს: გაბრიელ მცირე ალექსი ღვთისკაცი მოწამე მარინი ქრისტოდულე სასწაულმოქმედი სხვა თვეები:
DVD

DVD (ინგლ. Digital Versatile Disc ან Digital Video Disc – ციფრული ვიდეო დისკი) — ოპტიკური დისკი, განკუთვნილი მედიის ფორმატის მონაცემთა შესანახად, რომელიც მოიცავს ვიდეოფილმებსაც, მაღალი ვიდეო და ხმის ხარისხით. გარეგნულად DVD ესმგავსება კომპაქტ დისკებს, ვინაიდან მათი ფიზიკური განზომილებები ერთნაირია (120 მმ ან ზოგიერთ მოდელში 80 მმ დიამეტრით), თუმცა ისინი სხვადასხვა ფორმატში კოდირდება და ამასთან ერთად, DVD-ს გაცილებით მაღალი ტევადობა აქვს. ორმაგი შრის განმარტება დაარქივებული 2010-04-21 საიტზე Wayback Machine. DVD - ხშირად დასმული კითხვებიდაარქივებული 2012-02-07 საიტზე Wayback Machine. YouTube: 1997 წელს Toshiba-ს მიერ წარდგენილი DVD დემო დისკი
ლა-რიოხის პროვინცია (არგენტინა)

ლა-რიოხა (ესპ. Provincia de La Rioja) – არგენტინის პროვინცია, მდებარეობს ქვეყნის ჩრდილო-დასავლეთ ნაწილში. ადმინისტრაციული ცენტრი – ლა-რიოხა. პროვინციის მოსახლეობა – 289 983 კაცი (2001). ფართობი – 89 680 კმ². პროვინცია მოიცავს 18 დეპარტამენტსა და მუნიციპალიტეტს. არგენტინის პროვინციები ოფიციალური საიტი (ესპანური) ↑ https://data.iana.org/time-zones/tzdb-2021e/southamerica
გომარეთის წმინდა გიორგის ეკლესია (გორის მუნიციპალიტეტი)

გომარეთის წმინდა გიორგის ეკლესია — ეკლესია შიდა ქართლში, გორის მუნიციპალიტეტის სოფელ სკრის სამხრეთით მდინარე სკრის ხეობის ბოლოში, გორაკზე. თარიღდება გვიანდელი ფეოდალური ხანით. 1920 წლის მოწისძვრამ შენობა ძლიერ დააზიანა. შემორჩენილია სამხრეთ-აღმოსავლეთისა და ჩრდილო-დასავლეთის კუთხეები. ეკლესია დარბაზულია (10,85 X 8,5 მ), ნაგებია ნატეხი და რიყის ქვით. შესასვლელი სამხრეთით და დასავლეთითაა, სარკმელი - აღმოსავლეთით, საკურთხეველში. შენობის კამაროვანი გადახურვა აგურისაა. ეკლესიის გარშემო გალავნისა და შენობების ნანგრევებია. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ბერბუკის მთავარანგელოზის ეკლესია

ბერბუკის მთავარანგელოზის ეკლესია – ეკლესია გორის მუნიციპალიტეტის სოფელ ბერბუკის განაპირას, სამხრეთით. აგებულია 1830 წელს. ეკლესია დარბაზულია (11,7 X 7,5 მ), ნაგებია რიყის ქვითა და კვადრატული აგურით. კუთხეები, კარი და სარკმლები ამოყვანილია აგურით. ეკლესიის არქიტრავით გადახურული შესასვლელი ჩრდილოეთ კედელშია. ნახევარწრიული აფსიდის თაღოვანი სარკმლის ორივე მხარეს თითო ოთხკუთხა ნიშია. სამხრეთის კედელში ორი სწორკუთხა სარკმელია, ჩრდილოეთისაში - ერთი. დარბაზის გრძივ კედლებზე წყვილი პილასტრებია. კამაროვანი გადახურვა ემყარება დარბაზის შუა საბჯენ, დასავლეთ კედლისა და აფსიდის მარტივპროფილიან იმპოსტებზე დაყრდნობილ თაღებს. აღმოსავლეთის ფასადზე, სარკმლის თავზე, მარმარილოს პატარა დაფაა მხედრული წარწერით (დაზიანებულია), რომლის თანახმად ეკლესიის აღმშენებლები გიგაურები ყოფილან. დასავლეთის ფასადზე გამოსახულია აგურის სამი მოზრდილი ჯვარი. შენობას შემოვლებული აქვს აგურით ნაწყობი თაროსებრი ლავგარდანი და რამდენიმე სარტყელი. სახურავი ორფერდაა, გადახურულია ღარიანი კრამიტით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 48.
ახალქალაქის წმინდა თევდორეს ეკლესია

ახალქალაქის წმინდა თევდორეს ეკლესია — ეკლესია კასპის მუნიციპალიტეტის სოფელ ახალქალაქის დასავლეთ ნაწილში. თარიღდება XIX საუკუნით. ეკლესია დარბაზულია (15,2 X 7,7 მ), ნაგებია რიყისა და ნატეხი ქვით, კონსტრუქციული ნაწილები ამოყვანილია თლილი კვადრებით. ეკლესიას სამი შესასვლელი აქვს - დასავლეთით, ჩრდილოეთითა და სამხრეთით. ღრმა ნახევარწრიული აფსიდის ღერძზე ფართო სარკმელია, რომლის ორივე მხარეს ნიშებია. დარბაზი გადახურულია ნახევაწრიული კამარით, რომელიც ერთსაფეხურიან პილასტრებზე ამოყვანილ საბჯენ თაღებს ეყრდნობა. ნაგებობის დასავლეთ ნაწილში ყოფილა ხის პატრონიკე (არ შემორჩენილა). გრძივ კედლებში გაჭრილია ორ-ორი ფართო თაღოვანი სარკმელი. ფასადებზე კარ-სარკმლების საპირეები და ნახევარწრიული თაღები თლილი ქვისაა და ამოწეულია კედლის საერთო სიბრტყიდან. მორთულობაში შეიმჩნევა კლასიცისტური ელემენტები. თლილი ქვით არის ამოყვანილი ეკლესიის კუთხეებიც, რაც ქმნის რუსტიკის იმიტაციას. ეკლესიის დასავლეთ კარს მიშენებული აქვს სამ მხარეს ნახევარწრიული თაღებით გახსნილი სვეტებიანი პორტიკი, რომლის რვაწახნაგა ქვის სვეტებს მარტივი პროფილის ბაზისები და კაპიტელები აქვს. პორტიკი გადახურულია პირამიდული კამარით. პორტიკის ზევით, ეკლესიის ფასადზე საგანგებოდ მორთული პორტალია, რომელიც პატრონიკეში გადის ( აქ ალბათ ხის კიბით ადიოდნენ). ნაგებობის განივი ფასადების ფრონტონები ძლიერ მახვილკუთხოვანია. ფრონტონების ძირში, მათი ქვედა დონის გასწვრივ, გრძივ ფასადებს გასდევს თლილი ქვის სარტყლები. მის ზევით დაშენებულია კიდევ ერთი საფეხური, რომელიც ბრტყელი პილასტრებითაა დანაწევრებული. ეკლესიას შემოვლებული აქვს თლილი ქვის, თაროსა და წრეთა რიგისაგან შემდგარი, ვიწრო ლავგარდანი. ორფერდა სახურავი გადახურულია კრამიტით. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ახალქალაქის ღვთისმშობლის ეკლესია (კასპი)

ახალქალაქის ღვთისმშობლის ეკლესია — კომპლექსი კასპის მუნიციპალიტეტის სოფელ ახალქალაქის ცენტრში. თარიღდება გვიანდელი ფეოდალური ხანით. კომპლექსში შედის: ეკლესია, სამრეკლო და ციხე-გალავანი. ეკლესია დარბაზულია (17,3 X 6,55 მ), ნაგებია ნატეხი ქვით, გამოყენებულია აგურიც. შესასვლელი სამხრეთიდანაა. აღმოსავლეთით, დარბაზის იატაკიდან 0,7 მ-ით ამაღლებული ნახევარწრიული აფსიდის ღერძზე ოთხკუთხა სარკმელია. სარკმლის გვერდებზე თითო სწორკუთხა და თითო თაღოვანი ნიშია. აფსიდის ორივე მხარეს ვიწრო და ბნელი სათავსებია, რომლებსაც აღმოსავლეთით პატარა მრგვალი სარკმლები აქვს. სათავსები თაღოვანი გადასასვლელებით უკავშირდება საკურთხეველს. ჩრდილოეთ კედელში სანათლავი ნიშია. დარბაზის გრძივი კედლების ორ წყვილ მასიურ პილასტრს ეყრდნობა კამარის საბჯენი თაღები. აღმოსავლეთ ფასადის მხედრული წარწერის თანახმად ეკლესია თავდაპირველად ქართველთა სალოცავი ყოფილა. XIX საუკუნეში მისთვის დასავლეთიდან მიუშენებიათ სათავსი (8,7 X 8,8 X 6,15 მ) და სომხურ ეკლესიად გადაუკეთებიათ. ეკლესიას მიშენებულ სათავსთან აერთიანებს ძველი ეკლესიის დასავლეთ კედელში გაჭრილი დიდი თაღი. სათავსის მთელი დასავლეთ ნაწილი ეკავა ხის პატრონიკეს, რომლისგანაც მხოლოდ თაღოვანი კარია შემორჩენილი დასავლეთ კედელში. ფასადებზე კარ-სარკმელს თლილი ქვის საპირეები აქვს. მინაშენის სამხრეთ ფასადზე აგურის წყობით გამოყვანილია ორი დეკორატიული ჯვარი. ფასადები შელესილი ყოფილა (უკეთესად შემორჩენილია აღმოსავლეთ ფასადზე). ნაგებობას აგურის სამი რიგისაგან შედგენილი ლავგარდანი აქვს. სამრეკლო (5,9 X 4,9 მ) ეკლესიაზე მიშენებულია ჩრდილო-დასავლეთიდან. იგი ორსართულიანია, ნაგებია ნატეხი ქვითა და აგურით. პირველ სართულზე მხოლოდ ეკლესიიდან შეიძლება მოხვედრა. ეს სართული გადაკეთებულია სამლოცველოდ (ამაღლებულ საკურთხევლის ცენტრში დგას მასიური სატრაპეზო ქვა). მას თავდაპირველად ორი კარი ჰქონია - დასავლეთით და ჩრდილოეთით. ორივე სარკმლებად არის გადაკეთებული. აღმოსავლეთით ერთი ვიწრო სარკმელია. ოთხივე კედელზე თითო დეკორატიული თაღია. ჩრდილოეთ კედელში მოზრდილი ნიშია. ორი ნიში სამხრეთ კედელშიც არის. სამრეკლო გადახურულია აფრებზე ოსტატურად ამოყვანილი აგურის გუმბათით. მეორე სართული რვამალიანი, თაღებით გახსნილი აგურის ფანჩატურია. ფასადის მხრიდან თაღებს ლილვი აქვს შემოვლებული. სამრეკლოს პირამიდული სახურავი აქვს. დასავლეთ ფასადზე შესასვლელის თლილი ქვის საპირეები მორთულია ფოთლოვანი ორნამენტით. ამავე ფასადზე, სარკმლის თავზე, ქართული მხედრული წარწერაა (არ იკითხება). ეკლესიის დასავლეთით, ათიოდე მეტრზე, შემორჩენილია ნატეხი ქვითა და რიყის ქვით ნაგები, გეგმით უსწორო ოთხკუთხედის ფორმის ციხე-გალავანი, რომლის ყველა კუთხეში თითო ცილინდრული კიშკია. კოშკები ერთმანეთისაგან მხოლოდ ზომებით განსხვავდებიან. ყველაზე უკეთესად შემონახულია ჩრდილო-აღმოსავლეთის ოთხსართულიანი კოშკი (შიდა დიამეტრი 2,85 მეტრი, კედლის სისქე - 0,8 მეტრი). პირველი სართული სამეურნეო დანიშნულების სათავსია. შესასვლელი ეზოს მხრიდანაა. ამ შესასვლელით საბრძოლო ბილიკებზე შეიძლებოდა გასვლა. სართულებზე, კედლებში დატანებულია დიდ და მცირე ზომის სათოფურები. შესასვლელის პირდაპირ ბუხრებია. მეოთხე სართული საბრძოლო ბანია. შემორჩენილია ქონგურების ფრაგმენტები და ხის კოჭების ბუდეები. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 140-141.
ზედაჯვრის ეკლესია

ზედაჯვრის ეკლესია – ეკლესია კასპის მუნიციპალიტეტის სოფელ ახალციხის დასავლეთით 1,5 კილომეტრზე, პატარა ბორცვზე თარიღდება გვიანდელი ფეოდალური ხანით. ეკლესია დარბაზულია (19,5 X 5 მ), ნაგებია ქვიშაქვით, გამოყენებულია ტუფიც. გარედან და შიგნიდან ტიმპანიანი არქიტრავული შესასვლელი სამხრეთ კედლის დასავლეთ ნაწილშია. ორი საფეხურით შემაღლებული ნახევარწრიული აფსიდის ღერძზე თაღოვანი სარკმელია, მის გვერდებზე - სწორკუთხა ნიშები. საკურთხევლის წინ იდგა წითელი ტუფით ნაწყობი ორნამენტიანი კანკელი. აფსიდში დგას ქვიშაქვის სატრაპეზო ქვა, რომელზეც ჯვარია ამოკვეთილი. სატრიუმფო თაღი სწორკუთხა ქვის კაპიტელებს ეყრდნობა. გრძივი კედლები დანაწევრებულია პილასტრებით. დარბაზი გადახურულია ნატეხი ქვის ცილინდრული კამარით. ეკლესიის სამხრეთ ფასადზე სარკმლებს ტუფის ქვის საპირეები აქვს. დასავლეთ ფასადზე, ოთხი მეტრის სიმაღლეზე ჩასმულია წარწერიანი ქვა. აღმოსავლეთ ფასადზე სარკმლის თაღი ერთ დიდ მწვანე ტუფის ქვაშია გამოკვეთილი და ზედ ჯვრის რელიეფია გამოსახული. ეკლესიას სამხრეთით მინაშენიც ჰქონია. აფსიდში შემორჩენილია ეკლესიის თანადროული მოხატულობის დაზიანებული ფრაგმენტები. მოხატულობა მოწითალო-მოყავისფრო ხაზით ორ რეგისტრადაა დაყოფილი. კონქში გაირჩევა ტახტზე მჯდომარე მაცხოვრის ფეხები, ორი ექვსფრდედი და მარგალიტებით შემკული, ორი ერთმანეთზე შედგმული, დიდი ზომის ფეხსადგომი. ქვედა რეგისტრში, მედალიონებში წარმოდგენილია ოთხი მოციქულის წელზედა გამოსახულება. სარკმლის ჩრდილოეთ მხარეს გამოსახულ წმინდანს ხელში წიგნი უჭირავს. წმინდანთა ფიგურებს შორის დატოვებული თავისუფალი მონაკვეთები შევსებულია მცენარეული ორნამენტით. ქვემოთ გეომეტრიული ორნამენტის ზოლი გასდევს. მხატვრობის კოლორიტს ქმნის მოწითალო-ყავისფერი, ნაცრისფერი, მწვანე და ყვითელი ფერები. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
Hero (ვან კანტოს ალბომი)

Hero — გერმანული ა კაპელა მეტალ ჯგუფ ვან კანტოს მეორე სტუდიური ალბომი. გამოვიდა 2008 წლის 28 სექტემბერს. დისკი გამოსცა ლეიბლმა GUN Records. The Mission Battery Battery (Making Of) Speed of Light Speed of Light (Making of) Rain Brazil Studio Track by Track Gallery ↑ Van Canto Hero. Aaron Joy's Roman Midnight Music CD & DVD Reviews Blog (2012-03-11). ციტირების თარიღი: 2012-06-23.
A Storm to Come

A Storm to Come — გერმანული ა კაპელა მძიმე მეტალ ჯგუფ ვან კანტოს სადებიუტო ალბომი. გამოვიდა 2006 წელს. ამ ალბომიდან სინგლის სახით გამოვიდა „The Mission“, რასაც ახლდა მუსიკალური ვიდეო. აგრეთვე, მხოლოდ ვიდეოს სახით გამოვიდა „Rain“. ალბომში აგრეთვე შეტანილი „Battery“, მეტალიკის სიმღერის ქავერ-ვერსია. ↑ http://www.allmusic.com/album/a-storm-to-come-mw0001133669
De Mysteriis Dom Sathanas

De Mysteriis Dom Sathanas — ნორვეგიული ბლეკ-მეტალ ჯგუფ Mayhem-ის სადებიუტო სტუდიური ალბომი. ამ ალბომისთვის სიმღერების ჩაწერა 1987 წელს დაიწყო, მაგრამ ჯგუფის ვოკალისტ Dead-ის თვითმკვლელობისა და გიტარისტ Euronymous-ის მკვლელობის გამო ალბომის გამოსვლის თარიღმა გადაიწია და იგი 1994 წლის მაისში გამოვიდა. ალბომი ბლეკ-მეტალის ისტორიაში ერთ-ერთ ყველაზე გავლენიან ჩანაწერად ითვლება. ყველა სიმღერის ავტორი — Mayhem. ↑ Huey, Steve. "De Mysteriis Dom Sathanas - Mayhem". AllMusic. Rovi Corporation. Retrieved 8 სექტემბერი 2012.
არგენტინის დროშა

არგენტინის დროშა (ესპ. Bandera de la Argentina) — არგენტინის ოფიციალური სიმბოლო, რომელიც მიღებულია 1812 წელს. დროშის ესკიზი წარმოადგინა მანუელ ბელგრანომ. ის შედგებოდა სამი ჰორიზონტალური, სწორი ხაზისგან — ორი (ზედა და ქვედა) ღია-ცისფერში იყო გაფერადებული, შუა ზოლი იყო თეთრი, ხოლო დროშის ცენტრში იყო დახატული „მაისის მზე“ (ესპ. Sol de Mayo), რომელიც ინკთა მზის ღვთაების სიმბოლოა. დროშის სრული ვერსია შეიცავს მზეს და ხშირად ასეთ დროშას უწოდებენ „ოფიციალურ ცერემონიულ დროშას“ (ესპ. Bandera Oficial de Ceremonia), დროშას, რომელსაც არ აქვს მზე — „სადღესასწაულო დროშას“ (ესპ. Bandera de Ornato). დროშის ყველაზე გავრცელებული ინტერპრეტაციის თანახმად, არგენტინის ერთ-ერთ უმთავრეს სიმბოლოზე გამოხატულია ცა, ღრუბლები და მზე. თუმცა არსებობს დროშის არაერთი სხვა ახსნა. ერთ-ერთი მათგანის მიხედვით ცისფერი ასახავს მდინარე ლა-პლატას (Río de la Plata — „ვერცხლის მდინარე“), თეთრი — ვერცხლს (სახელწოდება „არგენტინა“ წარმოიშვა ვერცხლის ლათინური დასახელებისგან, ლათ. argentum). არსებობს აგრეთვე აზრი, რომ დროშა შეიცავს ბურბონთა დინასტიის ტრადიციულ ფერებს. არის ინტერპრეტაციის კიდევ ერთი ვარიანტი — ღვთისმშობლის ტანისამოსის ფერები. არგენტინის დროშა (ინგლისური) All anthems to the Argentine flag დაარქივებული 2006-11-03 საიტზე Wayback Machine. (ინგლისური) More information დაარქივებული 2004-10-12 საიტზე Wayback Machine. (ესპანური) Día de la Bandera დაარქივებული 2007-06-26 საიტზე Wayback Machine. (ესპანური) ხ • გ • რ სამხრეთი ამერიკა ვიკისაწყობში არის გვერდი თემაზე: არგენტინის დროშა
Grave Digger

Grave Digger – გერმანული ჯგუფი, რომელიც მღერის მძიმე მეტალის/პაუერ მეტალის ჟანრში. ჯგუფი დაარსდა 1980 წელს. 1987 წელს ჯგუფი დაიშალა, თუმცა 1991 წელს ვოკალისტის -- კრის ბოლდენტალის ძალისხმევით და ინიციატივით ისევ აღდგა და დღემდე უწყვეტად არსებობს. კრის ბოლტენდალი—ვოკალი აქსელ რიტი—გიტარა (2010-დან) იენს ბეკერი—ბასი (1997-დან) შტეფან არნოლდი—დრამი (1996-დან) ჰანს პეტერ კაცენბურგი—კლავიში (1999-დან) მანი შმიდტი—გიტარა (2000-2009) ტილო ჰერმანი—გიტარა (2007-2009) უვე ლულისი—გიტარა (1986-2000) პეტერ მასონი—გიტარა (1980-1986) ტომი გიოტლიხი—ბასი (1991-1997) მარტინ გერლიცკი—ბასი (1983) ვილი ლაკმანი—ბასი (1983-1984) რენე ტაიხგრებერი—ბასი (1984) ფრენკ ულრიხი—დრამი (1994-1995) იორგ მიხაელი—დრამი (1993-1994) ლუც შმელცერი—დრამი (1980) ფილიპ ზაიბელი—დრამი (1981-1983) ალბერტ ეკარდტი—დრამი (1983-1987) პეტერ ბრაიტენბახი—დრამი (1991-1993) Tunes of Wacken - Live (2002) 25 To Live (2005) The Best Of The Eighties (1993) Die Definitiv Biografie (2002) The History - Part One (2002) Masterpieces - Best Of Album (2002) Lost Tunes from the Vault (2003) The Music Remains the Same: A Tribute to Led Zeppelin (2002) 1982 Grave Digger Demo (1982) Born Again Demo (1983) Shoot Her Down (1984) 1991 Grave Digger Demo (1991) For Promotion Only (1992) Symphony of Death (1994) Rebellion - Single (1996) The Dark Of The Sun (1997) The Battle Of Bannockburn - Single (1998) The Round Table (Forever) - Single (1999) Yesterday (2006) Silent Revolution - Single (2006) Pray (2008) Ballad Of Mary (2011) ოფიციალური საიტი
ბერნარდინო რივადავია

ბერნარდინო რივადავია (დ. 20 მაისი 1780 — გ. 2 სექტემბერი, 1845) — არგენტინის პირველი პრეზიდენტი. თანამდებობა ეკავა 1826 წლის 8 თებერვლიდან 1827 წლის 6 ივლისამდე. ესპანეთის ამერიკული კოლონიების დამოუკიდებლობისათვის ომის ერთ-ერთი აქტიური მონაწილე. 1811–1812 წლებში არგენტინული ტრიუმვირატის წევრი. არგენტინის პრეზიდენტების სია ბერნარდინო რივადავიას ბიოგრაფია